יצחק בצרי

הרב יצחק בצרי (נולד בי' תשרי ה'תשכ"ט, 2 באוקטובר 1968) הוא ממקימי ישיבת המקובלים "השלום" בירושלים.

 ביוגרפיה 
יצחק נולד בירושלים לרב דוד וציפורה בתו של הרב סלמאן מוצפי.

שורשיה של משפחת בצרי במגורשי ספרד שברחו לצפת, משם ירדה המשפחה לדמשק. בדמשק למד הרב יהודה נאווי עם רבי שמואל ויטאל, ובין צאצאיו נמנה גם זקן זקנו של הרב יצחק מצד אמו – הרב יהודה פתיה מבגדאדמיכל אריאלי, קבלה, גלגולי נשמות ולימודים מהאר"י, באתר הידברות, 7 ביולי 2019.

במאה ה־18 היה שם משפחתו מצד אביו גבאיפחד יצחק - להחכם השלם רבי יצחק גבאי (בצרי) זי"ע, בחנות הספרים של הידברות, ובהמשך הוחלף לבצרי (ראשי תיבות של "בצל רועו יחסה") לסימן טוב. המשפחה חיה בעיראק ומשם היא עברה לטורקיה. לבסוף עברה המשפחה לירושלים.

הרב יצחק למד בישיבת אוהל יעקב בראשות הרב יצחק וסרמן ובישיבת בית התלמוד. נישא לבת הרב חיים אלחדד – רב שכונת סנהדריה המורחבת בירושלים, ולמד לרבנות בכולל באר אברהם. במקביל שימש רב בית כנסת "יהושע זיקרי" בירושלים במשך כעשור. בהמשך הקים עם אביו את ישיבת המקובלים "השלום". לומד בחברותא עם המקובל הרב יעקב עדס.ממוזער|ישיבת השלום ברחוב תחכמוני בירושלים
בצעירותו, פנה אליו דודו מצד אביו, המקובל רבי ששון בצרי, וביקש ללמוד איתו שיעור בקבלה בחברותא. בסיום כששאל את דודו מדוע רצה לחשוף אותו לסודות הקבלה על אף צעירותו הוא השיב "אני רוצה שיבוא יום בו תכתבו ביאור על הש"ס לפי הקבלה". ואכן לאחר מותו של רבי ששון בצרי, חיבר רבי יצחק לעילוי נשמתו את ספרו הראשון 'פרדס יצחק' - ביאור על הש"ס, על פי האר"י הקדוש.

בתחילתו של משבר מגפת הקורונה ב־2020 קרא לרשויות המדינה לדאוג למקומות תפילה מיוחדים למי שמצוי בבידוד לקראת שבת 'זכור' ופורים, בדומה לקלפיות המיוחדות שהוקמו ביום הבחירות. בפתחו של הגל השני של מגפת הקורונה באותה השנה, קרא הרב בצרי שלא לסגור את בתי הכנסת בשל נחיצותם הנפשית והרוחנית. לדבריו, תפילה בבית הכנסת אינה שונה מנסיעה בתחבורה ציבורית או ביקור בתיאטרון במסגרת המגבלות וההנחיות.

הרב בצרי הוא מרבני ערוץ הידברות, מגיש תוכנית רדיו כאן מורשת בימי חמישי ומגיש פינה קבועה בימי שישי רדיו ירושלים על פרשת השבוע.

 ספריו 

 לקריאה נוספת 

 הרב ישראל קוטלר, "חשבו שהמגפות שייכות להיסטוריה; יש הרבה מה להתפלל בראש השנה", במה 103, 20 באוגוסט 2020

 קישורים חיצוניים 

 הרב יצחק בצרי, באתר הידברות


 כל הכתבות על הרב יצחק בצרי, באתר ערוץ 7

 הערות שוליים 

קטגוריה:ויקיפדיה: ערכים של משתמשים חדשים
קטגוריה:ירושלים: רבנים
קטגוריה:סגל ערוץ הידברות
קטגוריה:ישראלים שנולדו ב-1968